





SHË HET 


Pablo Neruda 
BLETA E BARDHË 





Biblioteka DRI TA a 
Redaktor Anton PASHKU 


Përkthyen 


Esad MEKULI 


Dhimitër PASKO 
Abdullah KARJAGDIU 


Lektor 
Sulejman DRINI 


Kopertinën e punoi I 
Shyqri NIMANI 





ar 2. £, E J—ë 
SA 34 23) f PABLO NERUDA 


Bleta e bardhë 


1 
d 


Ah 


RILINDJA 

Redaksia e botimeve 
PRISHTINË 

1974 


821.134.483)-1 NER 


NA RUAN, NA SHUAN 


ODË KOHËS 


Në ty — mosha jote 
duke kaluar 

në mua — mosha ime . 
duke kaluar. 

Kohës së guximshme 
këmbana s'i bie 

po rritet, ecën, 

nëpër ne 

duket si ujë i thellë 
në veshtrim PJ 
e tok me gështenjat - 
e ndezura në sytë e tu, 
një copëz gjurmë 

e një përrocke 

një ylli terur 

në buzë të ngjitet. 
Koha i hap 

radhët ' 

në lëkurën tënde 
por, në zemrën time 
si në pyllin e dendur 
është aroma jote 

e gjallë si një zjarr. 
Është mirë 

ashtu si jetojmë 


të plakemi në jetë. 

Çdo ditë 

është një ditë transparente 
çdo natë 

për ne 

një trëndafile e zezë 

në fytyrën tënde 

e timen 

lendina 

jehona 

e eurit 

e lules 

kujtim 

i një çasti lëbyrës. 

Sytë m”u shkrinë 

në bukurinë tënde 

por ti vetë 

ishe — sytë e mi. 

Ta rraskapita 

me puthjet e mia 
gjoksin tënd të gufuar 
por se kush ka parë 

në gëzimin tim 

të fshehtin shkëlqim. 
Dashuri, 

ç'prish punë 

që koha 

ajo kohë 

që shpërthen si dy flaka 
ose kallinj paralel 
shtatin tim me skofinë tënde 
nesër na ruan 

ose na shuan 

me gishtat e saj të padukshëm 
e dëbon identitetin 

që na ndanë 

duke na dhuruar fitoren 
që fillikat të jemi 

nën dhe. 


FUSHA TË PABANUARA 





E VETME NË VETMINË E VETMITARIT 


(Fragment nga ,, arratisuri”) 


Çava tej e përtej të shtatë detet, 
pashë telat e nusërisë të çdo ishulli, 
nga esnafët e atyre që nxijnë kartë 
Jam njeriu më i afërt i detit: 
shkoja, shkoja, shkoja, 
gjer atje ku tretej shkumba e fundit, 
por, dashuria jote e thellë e detit 
në shpirt m'u tipos si askujt në botë. 
Ti je kryeqyteti, 
je majmali 
i oqeanit të madh. 
Në vithet e tua mavi — vithe centauri — 
në lagjet e tua shëndrisin zografisjet 
e kuqe dhe kaltëroshe të shtëpive si kuklla. 
Në një shishe mund të të futnin e të të mbanin 
marinarët 
bashkë me shtëpizat e tua, dhe koracatën Latorre, 
që i ngjet një drrase bojëhiri në një çarçaf, 
por ti ishe krijuar për shkulmin e madh 
të deti pakufi, 
vrulli i blerët 
i breshërive të cikmëta, martirët 
e rrgëve të shkelura, zemërimi 
i zjarrtë i nëntokës, tufani 

i detit të xhindosur kundër teje — 
të farkëtuan krenarinë prej gurësh të errët, 
kishë e stuhishme shkumbe. 
Po të shpall dashurinë time, Valparajzo, 
do të kthehem rishtas në udhëkryqet e tua 
kur ti dhe unë të lirë do të jemi, 
kur ti përsëri do ngjitesh në fronin tënd 
të detit dhe shkulmit, dhe unë në luadhet e njoma 
të mënçurisë, do shohim bashkë se si lind 
liria — nga valët dhe dëbora. 
Valparajzo, mbretëreshë e vetmuar, 
e vetme në vetmin e vetmitarit 
oqean të Jugës, 

vështroja çdo krep 
të verdhë nga lartësit e tua, 
dëgjoja pulsin tënd vërshonjës, 
duart e tua më falën përqafimin 
që shpirti im kërkonte në orën e muzgut 
Më kujtohet kur mbretëroje 
me kurorën e zjarrit të kaltër 
që hap tejpërtej mbretëria jote. 
Askush nuk të ngjet në brigjet me rërë, 
o mbretëreshë e ujrave, ylli Antarktikut. 


BIJA E DORËS SATE 
(Fragment nga ,,Kënga e Bolivarit”) 


Ç'ngjyrë ka trëndafili që çel, 

pranë e më pranë shpirtit tënd” 

I kuq bëhet trëndafili kur hapin tënd të fortë kujton. 

Ç'ngjyrë marrin duart që hirin tënd prekin2 

Vetëm duart të kuqe lindin nga hiri yt i shenjtël 

Ç'ngjyrë ka fisi që lindi nga zemra jote e shuar2 

Vetëm i kuq është fisi që nga zemra jote e gjallë ka 
linduri 


Ja pse rreth teje sot gërshetohen duart tona. 

Pranë dorës sate një dorë tjetër zgjatet 

dhe kjo një tjetër shtrëngon, dhe rishtash dhe 
rishtas, 


vargje pa fund gjer thellë në kontinentin tonë të 
zymtë... 

Edhe një tjetër, që ti s'e kishe parë. 

Zgjatet tani për të shtrënguar dorën tënde, Bolivari 

Nga Terrueli, Madriti, Harrama, nga brigjet e Ebros, 

nga burgjet, nga era, nga kufomat e Spanjës 

që atje ngrihet kjo dorë, bija e dorës satel 

OH, SA TË VDEKUR NË 
FUSHAT E PABANUARA 


(Fragment nga Zgjohu, druvar”) 


Nën qiellin e livadheve, natën — vjete më parë — 
shtroheshin në lëkurën e buallit, në heshtje 

të thellë: fjalët dhe këngët 

e atij që kish qënë para meje dhe para se të jemi 
ashtu siç jemi tani. 

Melvil është një pishë bregdeti: nga degët e saj 
lind brylli i përkulur i një kiçi, një krah dru 

dhe një anije. Uitmeni — i shumtë 

si kallinjë drithi, Edgar Poe me mathematikën e tij 
të errët: Draizeri, Volfi, 

plagë gjithnjë e freskët për ne është vdekja e tyre. 
Lokrixhi i ri — i kushtuar mendimit të thellë, 

dhe sa të tjerë që shkuan e vanë: 

mbi kryet e tyre ndriçon po ay agim i hemisferës: 
ata na brumosën të jemi siç jemi. 

Ushtarë të fuqishëm, kapedanë të verbër... 

midis ngjarjesh dhe pyjesh, të trembur shpesh herë 
të përshkruar herë nga gazi, herë nga helmi, 

në hapësirat e livadheve dhe në udhëkryqet e 


karvanëve, 
oh, sa të vdekur në fushat e pabanuara, 
sa të pafuqishëm të torturuar, profetë 
të gozhduar të gjallë 
në lëkurën e buallit, në livadheti 

DERË E FSHEHUR, BUKË E ZEZË 


(Fragment nga ,,I arratisuri”) 


Ju, të gjithëve, 

qënie të heshtura të natës 

që dorën më zgjatët në terr, ju 
kandilë 

të dritës së pavdekëshme, vargje yjesh, 
bukë e jetë, vëllezër të panjohur, 
ju të gjithëve 

ju them: falje s'ka, 

asgjë s'do mundë të mbushë 
kupat e papërlyeshme, 

asgjë nuk mund 

të përfshijë tërë diellin në flamujt 
e pranverës së pamposhtur, 

si krenaria juaj e heshtur 


Mendohem, 

vetëm, Ka E 

se kam qenë ngandonjëherë i denjë p . 
për kaq thjeshtësi, për një lule kaq të pastër, 
sa ndofta u shkriva me ju, . 

me këtë thërrime buke, mjelli dhe kënge, 
përzjerje e natyrshme që di 

se nga rjedh dhe i kujt është. 

S'jam një kambanë kaq e largët, 

as kristal i groposur kaq thellë 

sa të mos mundësh t'ja marrësh kuptimin — 
s'jam veçse popull, 

derë e fshehur, 

bukë e zezë, 

dhe kur ti më hap derën — vetes ja hap, 
dhe pret këtë mysafir 

mijra herë të goditur, 

por mijra herë 

të rilindur. 


FSHATI 


Të mugtit zbriti nga malet dhe tërë vëndin plakosi 

Si një shal nene të dhembshur: ka dalë një fllad i 
hollë. 

Rri e përpi me sy oqeanin e qiellit të kaltër, 

Ashtu siç thith viçi i uritur qumështin e gjireve. 


Nën' një kodër është strukur fshati. Po, oh medeti 
Vjen nga larg zhurma e mërzitur e tramvait të 

qytetit. 
Kryqi i kishes ngjitet, me fërshëllime, në erë, 
Por era u shkëputet duarve të tij prej metali. 


I neveritur më je, o fshat. Në rrugët e tua të errëta 
Breth era e dyqaneve dhe kundrëminmi i plehut. 

Uji i pusit i hidhur është, i turbullt. 

Mundohem t'u shpëtoj duarve të përlyera të njerëzve. 


Ata s'e njohin shijen dhe gazin e kroit të kulluar, 

Shijen e mendimeve trime, të lira, n'agimin e 
fluturnimit, 

Që rjedhin si uji në grykë pa u ndalur aspak 

Dhe lindin vjersha për horizonte poetike të reja. 


I vrenjtur më je, o fshat. Kur ndodhem larg teje 
M'i afërm më dukesh, pashëmbëll i dhembshur, 

Po kur kthehem — edhe qielli më ngjan i dremitur 
Dhe urrejtja më gurgullon valë-valë. 


Por e dashura ime banon këtu. 








3 Plotë ë baranër JABRA BRBJINOTENA 
“MYRAJMA NOHNOLHA” 
NPALITHHA 










18 


ODË PIKLLIMIT 


Trishtim xhuxhimaxhuxh 
me shtat e këmbë të dërmuar 
vezë e merimangës, 

mi i pafytyrë, 

skelet qeni: 

s'do hysh këtu 

s'do shkelësh, jo. 

Këput qafën. 

Kthehu 

menjëherësh nën çadrën tënde 
kthehu 

në veri 

me dhëmb prej nepërke. 
Këtu, dije, jeton poeti. 
S'ka hyrje për trishtim 
Nga porta ime. 

Nga dritaret 

ajri i botës hyn, 
trëndafilet e njoma, gjak, 
flamujt values 

të popullit, 

të fitores së popullit. 

Jo, ndalohu. 

Këtu, vend, s'ke. 

Shkundi 


krihët e lakuriqit të natës 
do t'i shkelë pendlat 

që të bijnë nga kaparani 
do ta bëjë copë e thërrime 
kufomën tënde 

do ta shpërndaj 

në të katër anët e erës, 

do ta këpus kokën 

sytë do t'i shkul 

e një palë rrobe të mordes 
do t'i prej 

e do t'i varros trishtimi 
eshtrat e tua të gërryera 
nën pranverën e një molle. 

ODË SHPRESËS 


Muzgu i detit 
midis 

jetës sime. 

Valët si rrushi 

diell i qiellit 

më mbushin 

me kënaqësi 

e më vërshojnë, 
mbarë deti, 

tërë qielli, 

lëvizja 

dhe gjithësia 
batalionet e bardha 
të shkumës 

dheu ngjyrë portokalli 
beli 

i ndezur 

i diellit në agoni. 
Sa e sa dhuratë 
zogjsh po 
rendin pas zërit tënd. 
Po edhe deti, 

deti, 

aromë 


e këputur 

kor i kripës së dlirur, 
nxiton. 

Dhe, shumica 

nesh 

njerëz jemi 

të ballafaquar me detin 
jemi, 

duke u përfytur 

e shpresuar 

buzë detit, 

gjindemi, 

duke shpresuar. '' 


Nga bregu shkëmbor, 


valët përshpërisin. 
Kurajo, kurajo, 
shpresën mos e linil” 





ODË TRAZIMIT 


Nëno bezdi 

të thitha në krahëror 
qumsht të elektrizuar 
vepra të rreptal 
Hëna s'më mësoi 

të lëvizë. 

Trazimi e mban 
velën e fryrë 

të velores. 

Rektima e motorit 

e zbut krahun 

e mielli fle 

pa zukatjen e bletës. 
S'dua t'i shtëmëngem 
asfarë vetmie, 

unë s'dua 

që fjalët e mia 

t'i dëgjojnë të tjerët. 
S'dua 

det pa det, poezi 

pa njerëz, 

pikturë 

të zhveshur, muzikë 
pa erël 


E shqetësuar është nata 
e bukurin” e saj 

e prek drithëtira 

nën flamujt e saj 
edhe dielli 

ia dha flakën 
bezdisjes 
shkrepëtirës së gëzimit 
Yjet zhdavariten 

në agim 

në ujëvare 

pastërtia 

këngës ia thotë 
arsyea e shqetësuar 

i zbuloi detet 

e trazimi 

lindi godina. 

Qyteti yt 

s'është i pandryshueshëm 
as jeta jote 

s'është njësoje 

ajo merr lëndën 

e vdekjes. 

Shtegtar, eja me mua. 
T'i falim 

madhështi 

dhuratave të dheut: 
t'i ndërrojmë kallinjtë 
ta shpiejmë dritën 

në më të largtën 
zemër të ndëshkuar. 
Unë besoj N 

se nën pranverën 

e shqetësuar 
kthjelltësia 

e frutit 

konsumohet 

shtrihet 

përhapet 

si aromë 

lufton lëvizja 





me vdekjen. 

Dhe kështu 

e mbushi 

gojën tënde 

me ëmbëlsirë 

të shpellave të tanishme, 
fitorja 

e dritës së shqetësuar. 


ODË JETËS 


(Fragment) 


Nata mërtisi 

me një kandil . 
dhimbja më goditi 
por ëndërra 

më kaloi 

e lau me ujë të errtë 
gurët e përgjakura. 


Sot, sërish jam i gjallë. 


Përsëri 

o jetë 

të ngre 

mbi shpatulla. 


O jetë 

kupë e kthjelltë 

e gatshme 

të mbush 

me ujë të trubulltë 
verë të vdekur 
agoni, humbje 
merimangash të rënda 
e të tjera krijesa 
ngjyre skëterre 

që do t'i shikosh 
për ngaherë. 

S'dihet me siguri 
Se kalon një natë 
e ngadalshme 
kalon një minutë 

e vetme 

e çdo gjë ëndërron. 
Kupë e jetës 
mbushet 

me tejdukëshmëri. 
Punë e stërmadhe 
na pret. 

Pëllumbat lindin 
nga goditja e vetme, 
dheun 

drita e vërshon. 


E VETME NË VETMI 





ODË DITËS SË LUMTUR 


Kësaj radhe, i lumtur 
do bëhem 

asgjës s'ka ngjarë askund 
askund s'jam 

jam vetëm fillikat, 

i lumtur 

në të katër anët 

e zemrës, duke bredhur 
fjetur ose shkruajtur. 
Ç'ti bësh, jam 

i lumtur, 

jam m'i madh 

se kullosa, 

në livadh 

e ndjej lëkurën 

se e kam të ashpër, dru, 
e ndjej gurgullimën e ujit 
atje poshtë, 

kurse zogjtë i ndjej 
atje lart 

dhe detin si hallkë 

në bel, 

dheu, më duket 

si buka e guri, 

dhe ajri, më duket se 
këndon si një kitarë. 

Ti pranë meje, në rërë, 
je vetë rëra, 

këndon, je kënga. 

Botën 

sot e kam ndry në shpirt, 
këndoj dhe rëra, 

bota, 

sot janë goja jote. 
Lermë, 

që në gojën dhe rërën tënde, 
i lumtur të jem 

të jem i lumtur, ngase dihas 
dhe ti vetë dihat, 

të jem i lumtur, nga se 
përkas gjirin tënd 

ashtu si ta përkisja 
qiellin e kaltër 

freskinë e tij. 

Sot, lermë, 

vetëm 

të jem i lumtur, 

me të gjithat, e pa të gjithat 
të jem i lumtur 

me livadhin 

e rërën, 

të jem i lumtur 

me ajrin e dhenë, 

të jem ilumtur, 

me ty, buzët e tu, 

të jem i lumtur. 


ODË DASHURISË 


Dashuri, pa eja, 

t'i qërojmë hesapet. 

Në moshën time 

s'është punë 

të më mashtrosh 

ose të na mashtrosh. 

E di, qeshë vjedhës i shtigjeve 
sa e sa herë 

dhe, s'”pendohem. 

Një minutë e gjatë 

një madhështi e dërmuar 
në dhëmbët 

dhe dritën e hënës 
hyjnore. 

Po mirë, po zhuritja”2 
Dielli u gllabërua 

me kuqërrimën e vet 
nga jasemina të brishta, 
dhe, për mrekulli, 

atë që në krahëror 

e pushtova, 

ish mbretëreshë e kuqe 
e ishujve të largët. 
Dashuri 

nga një pikë 

e një lëngu, 1 
natën 
pranverore 

oqeani 

s'u krijua, 

ndaj ngela, lakuriq 

i vetmuar 

duke shpresuar. 

Por, ajo, 

që pata në krah, 

si valën, 

ajo 

që ish një trill 

i fruteve të mugësirës 
së vonë, 
llamparisi si një yll, 

i flakët si pëllumbi, 

që e gjeta 

në lëkurën time 

dhe e kapërtheva 

si flakën e flakadasë. 

Dhe, që nga ajo ditë, 

dashuri, 

gjithçka u paqëtua. 

I zbatoja urdhërat I 

e zemrës sime të zhuritur, 

ia shtrëngoja belin 

ia gjuaja gojën 

me tërë epshin 

e puthjeve të mia, 

si ndonjë mbret që pushton 

me një ushtri kreshnike 

një kullë të vogël 

ku rriti 

zambakun e fëmijërisë së vet. 


Për ty, Dashuri, 
përpiqem 

të bëhem shteg... 
Ti, më shtëmëngesh, 
Dashuri. 


Kur, për të parën herë 
ajo erdhi 

në përqafimin tim, 

më iku me rrëmbim 

si ujërat e dalldisura 
pranverore. 

Sot, 

e kujtoj. 

Duart i kam të vogla e të shkurtëra 
s'e arrij dot. 

Po bebëzat e syve të mij 
e mbajnë mend 

thesarin tënd 

gufimin 

e dritës së pasosur. 
Çastet e kaluara, 

bukën e fisnikërisë tënde 
të virgjër. 

Dashuri, o, 

jeta imel 


, 


8 ,,Bleta e bardhë” 





MËNGJEZI 


Mëngjezi është plot ruzgjarë 
në zemrën e verës. 


Si shamia të bardha të ndarjes retë udhëtojnë 
dhe era me dorë udhëtari i përshëndet. 


Zemra e panumërt e erës që rreh 
mbi heshtjen tonë të dashuruarve. 


Duke fishkëlluar me degë hyjnore dhe kumbuese 
si ndonjëfarë gjuhe plot luftë dhe këngë. 


Fra mëshehtas i çon gjethet e thara 
dhe lakon shigjetat e paqeta të zogjve në fluturim 


Era që e lartoi në valë pa shkumbë, 
në lendë pa peshë dhe flakën e lakuar. 


Thyhet dhe fundoset hapësira e puthjes së saj 
e mundur para portës së erës verore. 

AH, HAPËSIRË E PISHNAJËS 


Ah, hapësirë e pishnajës, ushtimë e valëve të thyera, 
lojë e ngadalshme e dritës, kumbonare, e vetmuar, 
muzgu që pikon në sytë e tu, kukëll, 

guacë tokësore, në ty toka këndoni 


Në ty lumenj këndojnë dhe shpirti im mbi ta 

endet ashtu si dëshiron ti dhe kudo që do. 
Shënoma rrugën në harkun tënd të shpresës 

dhe në ekstazë do të shkreh tufën e shigjetave të mia. 


Rreth vetes shoh trupin tënd mjegull, 

nga qetësia jote ikin orët e mia të shashtisura, 

ti je liman me duar guri të nëpërdukshëm 

ku spirancat lëshojnë të puthurat e mia dhe frika e 
lagur çerdhohet. 


Ah, zëri yt misterioz ngjyruar me dashuri 

dhe dridhshëm, në mbarimin e ditës kumboni 
Kështu në orët e qeta i pashë kallinjtë 

se si lakohen në fuqitë e erës. 

VASHË ZESHKANE 


Vashë zeshkane dhe e gjallë, dielli që fryte bën, 
kallinjtë i mbushë, algat i tjerr, krijoi 
trupin tënd t'hareshëm, sytë e tu nga ndriçimi 
dhe buzët e tua me të qeshur ujrash. 


Dielli i zi dhe i shqetësuar ngatrrohet në qimet 
e n'flokë të tu të zez kur duart i hap. 

Luan me diellin si me ndonjë përrua 

dhe ai nga sytë e tu krijon dy gjire me hije. 


Vashë zeshkane dhe e gjallë, asgjë s'më josh për ty. 
Çdo gjë më largon teje, si nga dielli në zenit. 

Ti je rini e shfrenuar blete, 

të dehurit e valës, fuqi e pandalshme kalliri. 


E prapë zemra ime e vrarë të kërkon 

dhe e dua atë trupin tënd hareje, zërin hollak dhe 
të qetë 

Bukuroshe lëkurë-errët, e njomë dhe e përhershme 

si gruaja dhe dielli, si lulëkuqja dhe uji. 

TRUPI I GRUAS 


Trup i gruas, kodër bardhoshe, kofshë bardhoshe, 
i epur, botës m'i ngjan. 

Trupi im prej bujku të egër të lavron 

dhe birin e nxjerr nga thellësitë e tokës. 


I vetmuar isha si tuneli dhe meje zogjtë iknin, 

në mua nata me tërë fuqinë vërshente. 

Për të mbetur gjallë, në armë të farkova, 

të mora për shigjetë të harkut tim, për gur të bahes 
sime. 


Por vjen ora e barazimit dhe unë të dashuroj. 

Trup lëmashku dhe lëkure, të qumshtit të njomë e 
dashurues. 

O, kupë e gjinjvel O, sy mungesel 

Trëndafil pubisil Zëri yt i pikëlluar dhe i prajturi 


Trup'i gruas sime, do mbetem në hirin tënd. 

O, etje, dëshirë e pamasë, shteg i pacakil 

zrjedhjet e errta ku dëshirë e përhershme kullon 
dhe lodhja rrjedh dhe dhëmbja e pakufi. 

NË QIELLIN TIM 


Në qiellin tim të ngrysur je re 

dhe trajta jote dhe ngjyra janë ashtu siç i dua 
Je imja, imja, grua buzë-mjaltë, 

në jetën tënde janë ëndrrat e mia pakufi. 


Nga dritë e shpirtit tim janë shputat e tua kuqaloshe, 
verë e vrazhdë imja është më e ëmbël n'buzët e tua, 
ty. korrtarë e këngës sime të natës, 

sa të mbajnë për të vetën ëndrrat e mia vetmitarel 


Imja je, imja, eci dhe puhisë i bëzaj, 

kurse era e mbrëmjes shkul zërin tim të mjerë. 
Ti, që gjahton thellësinë e syve të mi, kjo vjedhje 
qeton si uji shikimin tënd — nate. 


Të kam zënë, e dashur, në rrjetën e muzikës sime, 
e ajo është e gjërë si vetë qielli. 

Në bregdet errësirës së syve të tu lind shpirti im. 
Në sytë e tu pikllimi fillon tokë e ëndrrave. 

KËTU TË DUA 


Këtu të dua I 

Në mes pishash të vrazhda era shthuret. 

Hëna shëndrit mbi ujra të hutuara. 

Kalojnë ditët e njajta duke ndjekur njëra-tjetërn. 


Shthuret reja në figura vallëzuese. 
Pulëbardhë e argjentë ere shkëputet nga perëndimi. 
Nganjëherë ndo” i velë. Yjzit i lartë, e lartë. 


Apo kryq i zi i ndonjë vapori. 
I vetmuar jam. 


Nganjëherë agoj dhe shpirtin e kam të lagur. 
Kumbon, deti i largët duke jehuar. 


Kjo këtu është limani. 


Tani të dua. 


Tani të dua dhe kot të mësheh malbrezi. 

Të dua madje edhe mes këtyre gjërave t'akullta. . 
Nganjëherë të puhturat e mia n'ato vapore të zymtë 
lundrojnë detit pa cak. E 

Veten e shoh t'harruar si këto spiranca të vjetra. 

Dhe më trishtuar janë kejet kur ndalet nata bri tyre. 
Lodhja lëshohet në jetën time t'uritur kot 

Dua atë që s'e kam. Ti je aq larg. 

Mërzia ime kacafytet me muzgjet e ngadalshme. 

- Por nata ia arrin, shpejt dhe nis e këndon për mua. 
. Hëna lëviz rrotat e veta t'ëndrrave. 

Me sytë e tu më shikojnë yjtë, ata të bëshëm. 
Dhe si të dashuroj, pishat n'erë 

do të donin të këndojnë emrin tënd 

me gjethet e tyre të metalta 





PËR TË MË DËGJUAR 


Që t'i dëgjosh më mirë, 

fjalët e mia 

nganjëherë bëhen më të holla 

si gjurmat e pulëbardhave mbi zallë. 


Gjerdani, lingu i dejur 
për duart e tua të ëmbla si rrushi. 


Dhe i shikoj, £ jalët e mia të largëta. 
Të tuat janë më shumë se të miat. 
Si urthi galirojnë mbi dhembjen time të vjetër. 


Ngjiten mureve të lagështa. 

Ti je fajtore € kësaj loje të përgjakur. 
Ato ikin nga strehimi imi errët. 

Ti, vetëm ti plotëson çdo gjë. 


Më të mësuar Se ti në pikllimin tim, 
Ato kanë banuar vetminë që e ke zënë. 


Tani dua ta thonë atë që dëshiroj të të them 
për të më dëgjuar ashtu siç dëshiroj të më dëgjosh. 


Nganjëherë era e frikës i shkul. 
Nganjëherë edhe stuhitë e ëndrrave i përmbysin. 


al 


Ti zëret e tjera i dëgjon në zërin e dhimbshëm timin. 
Klithmën e buzëve të vjetra, përgjakjet e lutjeve të 

vjetra, 
Më ndjek, shoqe, në këtë valë shqetësimi. 


Por fjalët më marrin ngjyrën e dashurisë sate, 
ti, vetëm ti kupton çdo gjë. 


Gjerdan të paskajshëm do të gërshetoj nga ato 
për duart e tua të bardha, të ëmbla si rrushi. 





LUAN ÇDO DITË 


Luan çdo ditë me dritën e gjithësisë. 

Mysafire njomake, ia arrin me lule dhe ujë. 
Ti nuk je vetëm kjo kokë e bardhë që e mbaj 
si kalaveshin ndër duart e mia, çdo ditë. 


Askujt s'i përngjan ngase unë të dashuroj. 

Më lejo që të shtrij midis kurorash të verdha. 
N'mes yjzish jugorë kush emrin ta shkroi me tym2 
Më lejo që të kujtoj kur ende s'ke qenë. 


Era papritur ulurin di.c troket në dritaren time të 
mbyllur. 
Qielli është vetëm rrjetë e dendur me peshq të N 
murmë 
Në këtë vend ndeshen errërat e gjithfarshme. 
Shiu rrobet i zdesh. 


Zogjtë, duke ikur, kalojnë. 

Erë dhe vetëm erë. 

Sall unë mund të luftoj kundër fuqisë së njerëzve. 

Veriu në vorbull gjethet e zymta içon 

dhe këput lidhëset e barkave që mbrëmë arritën në 
qiell. 

Këtu je. Ah, nuk ikën, 

Më paraqiten gjer në klithmën e fundit. 
Mbështillu për mua sikurse të ndiqte frika. 

E prapë hieja e çuditshme i përshkoi sytë e tu. 


Tani, poashtu, e vockël, më sjell lule mali, 

madje dhe gjoksi të kundërmon nga ato. 

Gjersa erë e piklluar nxit fluturat duke i zhbirë 

të dashuroj, dhe gëzimi im t'i kafshon buzët — 
kumbull. 


Sa dhembje ke paguar të mësohesh më mua, 

në shpirtin tim vetmitar, dhe me emrin nga i cili të 
gjithë ikin. 

Sa e sa herë pamë Yllin e dritës duke u puthur në sy 

dhe pahitëset e muzgut mbi kokat tona. 

Fjalët e mia mbi ty kanë riguar si përkëdhelje. 

Moti e dashurova trupin tënd sedefi të ndritur nga 

djelli. 

Madje besoj se je zonjë e gjithësisë. 

Nga mali të sjell lulet e hareshme, të kopihues, 

lajthi të murme dhe shporta mali të pathurash. 

Dëshiroj me ty të bëj 

atë që bëri pranvera me qershitë. 





BLETËZ E BARDHË 


Bletëz e bardhë, e dejur nga mjalta, ti kumbon në 
shpirtin tim 
dhe garkon në vorbuj të ngadaltë tymi 


Jam i mjerë, jam fjala pa jehonë, 
ai që çdo gjë humbi, e të gjitha i pat dikur. 


Limon i fundit, në ty lidha frikën e mbrame. 
Në tokën time të shkurtë je trëndafil i mbramë. 


Ah, vashë e heshtur jel 


Mbylli ata sy pa fund. Këtu tani nata fluturon. 
Trupin lakuriqoje, kryeneçe, nga graniti. 


Sytë të thellë i ke si xehe e natës. I 
Minushet nga lulet e njoma, krahë trëndafili. 


Gjinjtë e tu m'i ngjajnë konakut të bardhë të 


kërmillit. 
Flutur-hijet zbresin mbi barkun tënd t'ëndërrojnë. 


Ah, vashë e heshtur jel 

Këtu jam i vetmuar kur pranë nuk të kam. 
Era mbi det ndjek pulëbardhën e tretur. 


Uji, rrugëve të lagështa, këmbë-dathë vrapon. 
Si t'ishte sëmurë, gjethet ankohen në lisin e vuajnë. 


Ti bletëz e bardhë, që s'je, ende jehon në shpirtin 
Ringjallesh në kohë, e heshtur dhe e drejtë. 


Ah, vashë e heshtur jel 


I KËRRUSUR, NË MBRËMJE 


I kërrusur, në mbrëmje, hedh rrjetat e mia të 
piklluara 
në sytë e tu oqeani. 


Këtu shtrihet dhe flakëron në stivën e lartësuar 
vetmia ime që si i përmbyturi hidhet me duar. 


Shenjat e kuqe i vë mbi sytë e tu të munguar, 
si deti që spërket shkambinjtë e fanarit. 


Ti vetëm errësirën ruan, grua e largët dhe imja 
nga shikimi yt nganjëherë qaset bregu i tmerrit. 


I kërrusur, në mbrëmje, hedh rrjetat e mia i piklluar 
n'atë detë të syve të tu pa kufi. 


Zogjë e natës sqeponjë yjtë e parë 
që xixëllonjë si shpirti im kur të dashuroj. 


Nata vrapon mbi pelën e vet të kaltër 
fushës duke i derdhur kallëzit azurë. 

E HUMBËM EDHE KËTË NDAJNATË 


E humbëm edhe këtë ndajnatë. 
Askush s'na pa dorë për dore në të ngrysur, 
kur binte mbi botë muzgu i kaltër. 


Nga dritarja ime pashë 
në perëndim — bujën e qjellit të skuqur furrë. 


Pastaj, si një monedhë, 
dielli u ndez më fortë në duart e mia. 


Ku mishe ti n'atë kohë2 

Me ç'njerëz”7 

E ç'fjalë thoshe2 

Nuk di përse: dashuria më buçet për një çast, 
kur përkrah meje shtrohet trishtimi 

dhe ty s'të kam pranë. 


Më bie liri — çdo mbrëmje një libër marr në dorë — 
dhe në këmbët e mia mushamaja struket 
si një qen i plagosur. 


Gjithnjë, gjithnjë më largohesh në mbrëmje, 
atje ku muzgu të bën të dukesh statuje. 

KËSAJ NATE MUND TË 
SHKRUAJ VJERSHA... 


Kësaj nate mund të shkruaj vjersha tmerisht të 
trishtme. 

Të shkruaj, për shëmbëll: ,,Në këtë natë të kthjellët 

rrëqethen ndër ethe yjet e largët të kaltër.” 


Në qiej era e natës vrapon e këndon. 


Kësaj nate mund të shkruaj vjersha tmerisht të 
trishtme, 


Kaq herë e pata puthur nën qiellin e hapuri 


Ajo më desh: edhe unë kohë pas kohe e pata dashur. 
E si të mos i desha ata sy kaq të mëdhenj” 


Kësaj nate mund të shkruaj vjersha tmerisht të 
trishtme, 


Kur mendoj se nuk e kam pranë. Kur ndjej se e 
humba. 


Pa të kjo natë e gjatë më duket akoma n'e gjatë. 
Dhe vesa e luadheve pikon në shpirtin e vjershave. 


Po s'kam ç'bëj: me dashurinë tim s'e ndala dot. 
Yjet si prush xixëllojnë — po ajo s'është me mua. 

Kaq. Një zë këndon matanë, përtej... Larg. 
Po shpirti im vuan se atë e humba. 


Kërkoj vështrimin e saj, sikur dua t'i afrohem. 
Zemra ime e do — po ajo, po ajo s'është me mua. 


Natë si dikur: zbardhojn” të njëjtat pemë. 
Ne ishim dikur bashkë, por tani s'jemi si dikur. 


Nuk e dua, jo, por kaq shumë e pata dashur, 
Dhe zërin e erës kërkoja që zërin e saj të dëgjoj. 


Me të tjerë ka shkuar. Po, me të tjerë. Por dikur 
vetëm imja pat qënë, 
Sa e shkurtër është dashuria, sa i gjatë — harrimil 


Sepse në një natë të tillë e pata përqafuar. 
Dhe shpirti im vuan, atë e humba. 


Të paktën kjo le të jetë dhembja e fundit që më 
sjell ajo, 
Dhe këto reshtat e fundit që për” të po i shkruaj. 





NË FLAKËN E VET TË VDEKJES 


Në flakën e vet të vdekjes drita të mbështjell. 
Jo e pranishme, e zbehtë e sëmurë, kthyer je 
flatrave të lashta të muzeut 

që sillen rreth teje. 


Memece, mikesha ime, 

e vetme në vetmi të këtyre orëve të vdekjes 
me jetëra të zjarreve e mbushur, - 
trashëgimtare e virgjër e ditës së rrënuar. 


Në fustanin tënd të errët greci i dellit bie. 
Rrënjët e bëshme të natës, pa pritur, 

nga shpirti yt fillojnë të rriten . a 
dhe kthehen jashtë gjërat e mëshehura në ty, 
kështu që një popull i kaltër dhe i zbehtë 

në prehrin tënd i lindur, gjen ushqim. 


O e madhërueshme, e plleshme dhe joshëse, 
robëreshë e qarkut që vishet me të zitë e arin: 
e drejtuar, një botë krijon aq të gjallë 

sa lulet i vyshken dhe është përplot pikllim. 

E DASHUR, MOS VDISI 


Dëgjomi këto fjalë të skuqura në prush e flakë, 
që askush, veç meje, s'do të t'i thotë. 
E dashur, mos vdisi 


Unë jam ay që të pres në natën plot yje, 
në orën kur vdaret dielli i përgjakur: 
Ty të pres 


Vështroj: ja shkunden pemët në tokën e zezë. 
Vështroj: ja sumbulla vese shëndrijnë në bar. 


Natë: kundërmojnë në kopsht trëndafilët, 
valle përbindshe hedhin hijët përbindshe. 


Qielli i jugës fërgëllon mbi kryet e mia. 
Të pres kur ajri i mbrëmjes si me buzë të puth. 
E dashur, mos vdisi 


Këputa lulet e egra, një shtrat të të shtroj 
në pyll, ku era mban diell e gëmushë. 


Të solla zymbylet që i shtrëngova në gjoks, 
trëndafilë me vesë, lulekuqe si gjaku. 

Kryq vura duart dhe të pres në këtë orë. 
Harkun e thyeva, përkula shigjetat. 


Shije rrushi mbajnë buzët e mia, 
se kokrizat i kafshova njërën pas tjetrës. 


Të thërres nga luadhi i mbytur në bar 
dhe buzën ta puth në çast solemn dashurije. 


Degat e gjata nis i përkul era e mbrëmjes. 
Zemra e dehur rrëqethet nga ankthi 


Për një çastë me ngashërim lumi buçet, 
platitet papritur e nis shushurin. 


Dhe uji ankthin e kaltër lëshon se ti u vonove 
E dashur, mos vdisi 


Unë të pres në natën plot yje, 
në mullaret e verdha pranë ranishtes. 


Dora ime të solli zymbylë e trëndafilë. 
VU shtriva në bar dhe të pres papushim. 


MË KUJTOHET SI KE QENË 


Më kujtohet si ke qenë atë vjeshtën e fundit 

Ishe kapelë e përhitur dhe zemër e vogël e qetë. 
Në sytë e tu janë përleshur flakëzat e muzgut. 

E gjethet binin qetas në ujin e shpirtit tënd. 


Je ngjitur për dorën time si urthi i njomë, 

gjethet kanë thithur zërin tënd të prajtur e të qetë. 
Vatër e mahnitjes ku digjej etja ime. 

Zymbyl i njomë kaltrosh përkulur mbi shpirtin tim. 


Ndjej, të udhëtojnë sytë dhe vjeshta është e largët: 
kapelë e përhitur, zë zogu dhe zemër vatre 

kah dyndeshin dëshirat e mia të thella 

dhe fluturonin të puthurat si xixa hareshëm. 


Qiell” i parë nga vapori. Fusha nga bregoret: 
kujtimi yt më është nga drita, tymi dhe liqeni i qetë 
Pas syve të tu agimet kanë flakëruar. 

Gjethet e thara vjeshte valonin në shpirtin tënd. 

ME KRYQE ZJARRI 


Me kryqe zjarri laracuar pata 
mëndafshin e bardhë të trupit tënd. 
Goja m'ishte si marimangë që tinëz thur. 
Në ty, pas teje, guximtare dhe e epur. 


Për ta zhdavaritur brengën vashëz e njomë dhe e 
piklluar, 

përralla të kam thurur në bregun e mbrëmjes. 

Për mjellmen, lisin, për diç të largët e gazmore. 


Jetoja në një liman nga ku të dashuroja. 
Vetmi e gërshetuar me ëndrra dhe me heshtje. 

I zënë mes detit dhe trishtimit t'errët. 

Memec, në hutesë, mes dy rremtarëve të shtangur 


Midis buzëve e të zërit diçka po vdes. 

Diçka me krahë zogu, nga frika, nga harresa, 
ngjashëm me rrjetat që ujin nuke mbajnë. 

Kuklla e ime, mezi po mbesin ca pika të dridhshme. 
E prapë diç këndon mes atyre fjalëve kaluese. 
Këndon diçka, ngjitet kah goja ime lakmuese. 


Sikur të mundja të të lavdoja me të gjitha fjalët 
hareje. 

Të këndoja, të digjesha flakë, t'ikja, si kambanë në 

duar të çmenduri. 
Butësia ime e piklluar, ç'u bë me ty papritur” 
Kur arrita në maje i ftohtë dhe më i guximshmi, 
zemra ime mbyllet si ndonjë lule nate. 





KËNGË E DËSHPRUAR 


Mbin kujtimi yt nga nata ku jam. 
Lumi lidh me det vajtimin që nuk men. 


Jam i braktisur si kejet n'agim. 
Koha është që të nisesh, oh, i braktisuri 


Mbi zemrën time reshin petale të ftohta lulesh. 
O, vend rrënimesh, shpellë e vrazhdë përmbytësvel 


Në ty janë rrasur betejat dhe fluturimet. 
Në ty u rritën flatrat e zogjve të këngës. 


Ti çdo gjë ke thithur, si largësira. i 
Si deti, si koha. Çdo gjë në ty ishte përmbytjel 


Ishte kohë e hareshme garash e të puthurash. 
Kohë dehjeje që ndriste si fanari. 


Shqetësim i timonierit, tërbim i zhytësit të verbët, 


e dashurisë 
dehje e turbullt, gjithshka në ty ishte përmbytjel 


Në fëmini mjegulle shpirti im me fletë dhe i 
plagosur 

Shpikës i humbur, gjithshka në ty ishte përmbytjet 


Ke ngjeshur dhëmbjen, puthtisur për dëshirën, 
pikllimi të ka hedhur poshtë, çdo gjë në ty ishte 
përmbytje 


I shtyra muret e errësirës, 
kalova më larg nga dëshira dhe veprimi. 


O lëkurë, lëkura ime, grua që të desha dhe të humba, 
në këtë çast të vrugët të kujtoj dhe të këndoj. 


Si kupa ke pranuar butësinë e pamatur 

dhe harresë e pamatur të theu mu si gotën. 
PËR RË dë 

Ishte vetmi e zezë, vetmi e zezë ishulli, 

dhe aty, grua e dashur, më pranuan duart e tua. 


Etje dhe uri sundonin e ti ishje fryti. 
Ishe mrrekulli midis rrënimesh e zisë. 


Ah, grua nuk di si dole të më vendosësh 
në tokën e shpirtit tënd dhe në grykën e duarve të 
tual 


Dëshirë ime për ty ishte mizore dhe e shkurtër, 
më e stuhishme dhe e dehur, e vrazhdë dhe e 
pangopur. 


O, varrezë të puthurash, në mogile ende ka zjarr 
. tëndin, 
ende digjen kalaveshat që zgojtë i sqepojnë. 


O, buzë të kafshuara, gjymtyrë të dhunuara, 
o, dhëmbë të uritur, o trupa të bërë lëmsh. 


O, lidhje e marrë shprese e mundimi, 
ku jemi lidhur dhe sjellë gjer në dëshprim. 

Dhe butësi, e lehtë si uji dhe mielli. 
Dhe fjala posa e zënë në buzë. 


Të tillë e kisha fatin dhe mbi te udhëtoi dëshira, 
dhe në te ra epshi im, çdo gjë në ty ishte përmbytjel 


O, vend gërmadhash, në ty shembej çdo gjë, 
ç'dhjembje nuk shprehe, ç'dhëmbje nuk të vërsheni 


Ni ga vala në valë ende digjeshe dhe këndoje. 
Pingul si mermeri në shqepin të ndonjë vapori. 


Ende ke luluar në këngë, degëzuar në rryma. 
O, vend gërmadhash, pus që hapet pikllueshëm. 


Zhytës i zbehtë i verbuar, përpëlitës i mjerë, 
shpikës i humbur, do gjë në ty ishte përmbytjet 


Është orë largimi, orë e vrazhdë dhe e akullt, 
orë që i takon çdo kohe të natës. 


Brezi jehues i detit bregun mbështjell. 
Mbijnë yjzit e ftohtë, ikin zogjtë e zez. 


Jam i braktisur, jam si kejet në agim. 
Vetëm hija e dridhur përhidhet në duart e mia. 


Ah, atje, larg nga të gjitha. Ah, atje, larg nga të gjitha. 
Është koha të niset. O, ju të braktisuri 

ATJE, NE ISHULLIN E ZI 





POROSI 


Shokë, në Ishullin e Zi të ma bëni varrin, 
pranë detit që më dhimbset dhe e dua, 

atje ku ka rrudha gurësh e kreshta valësh 

që syt e mij të shuar nuk do t'i shohin më... 
Aty çdo ditë oqeani i thinjur 

më sillte mjegull ose tinguj 

gurësh të çmuar bojë qielli, 

hapësirën e ujrave pa kufi. 

Çdn hap i përzishëm i kormoranit, 
fërfëllima e krahëve të zogjve të mëdhenj e të hirtë — 
dashnorë të dimrit, 

çdo rreth i errët i bimëve të ujit, 

çdo valë e ftohtë që sjell freskinë, 

dhe vetë dheu — herbari i tij i fshehtë, 

që lindi nga mjegulla dhe krypa, 

kurorëzë e moluskave të bregdetit, 

të përziera pa fund me rërën e artë, 

dhe tërë burimet bojëhiri të tokës detare — 
të gjithë m'i njomën shpërthimet e gazit. 


Më kanë parë të gjithë dhe e dinë 
se aty dua të fle nën qëpallat e tokës dhe të detit. 

Dua që thellë në dhe të më shpien shirat, 
që godasin e bluajn” tallazet e detit, 

të dal dua nëpër vragat e nëntokës — 
tek pranvera e kaltër që jetën rilind. 


Dhe kur dita do të vijë, hapni edhe një varr 
për atë që zemra ma do me përgjërim 

që edhe atje, sikundërse mbi dhë, 

të më shoqërojë për jetë. 

